Լևոն Պողոսյանը նշեց, որ ցանկացողները շարունակում են ուսումը: Օրինակ, նախորդ տարվա 4 շրջանավարտներն ընդունվել են ուսումնարաններ և ամենևին իրենց մանկավարժների մեղքը չէ, որ բարձրագույն ուսումնական հաստատություններ չեն ընդունվում: Ինչ վերաբերում է Ֆերիկի դպրոցի ուսման որակին, ապա տնօրենի խոսքերով՝ մանկավարժներն աշխատում են նույն եռանդով, ինչպես այլ դպրոցներում իրենց գործընկերները: Բացի այդ, որևէ ծնող երբևէ ցանկություն չի հայտնել տեղում ստուգել, թե ինչ որակի կրթություն է տալիս ուսուցիչն իր երեխային: